(galerie foto) Elevii și studenții din Chișinău s-au alăturat Grevei Mondiale pentru Climă. Cum s-a desfășurat marșul

Zeci de elevi și studenți au mărșăluit azi în centrul Chișinăului pentru a se alătura Grevei Mondiale pentru Climă. Protestul a început la cafeneaua Guguță și s-a terminat la Guvernul Republicii Moldova.

„Ne alăturăm pentru că viitorul nostru este în pericol. De asemenea, ne alăturăm revendicărilor înaintate de mișcarea Fridays For Future Moldova și cerem politicienilor să dea ascultare acestor revendicări, dar și să acționeze, în mod urgent, pentru realizarea acestora. E nevoie de o mobilizare generală pentru contracararea crizei de mediu, dar și pentru adaptarea la schimbările climatice. Nu mai avem timp. Alătură-te Grevei Mondiale pentru Climă”, se arată într-un mesaj publicat de organizatorii marșului.

Echipa #diez a fost și ea prezentă la acest marș și vă prezintă în culori și emoții cu pancarte desfășurarea acestui protest pentru păstrarea mediului înconjurător.